钦定古今图书集成/明伦汇编/官常典/第078卷 > 阳平幽王新成
## 钦定古今图书集成/明伦汇编/官常典/第078卷 > 阳平幽王新成

按《魏书景穆十二王传》，“景穆皇帝十四男，恭皇后生
文成皇帝。袁椒房生阳平幽王新成。尉椒房生京兆
康王子推、济阴王小新成。阳椒房生汝阴灵王天赐，
乐浪厉王万寿、广平殇王洛侯母并阙。孟椒房生任
城康王云。刘椒房生南安惠王桢、城阳康王长寿。慕
容椒房生章武敬王太洛。尉椒房生乐陵康王胡儿。”
孟椒房生安定靖王休。赵王深，早薨，无传。母阙。魏旧
太子后庭未有位号。高宗即位，恭宗宫人有子者，并
号为椒房。按《本传》：“阳平王新成，太安三年封，拜征
西大将军，后为内都大官。薨，谥曰幽。”